AlexejDobrolubov/national_council_slovak_2010 huggingface dataset:
52. schôdza NR SR - 11.deň - B. popoludní
Dátum: 2026-06-10
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

Pán poslanec Grendel, myslím, že si to veľmi dobre vystihol a tu sa len ukazuje, že minister spravodlivosti toho času Boris Susko je len obyčajný poštár. Tak ako som to hovoril aj minule pri inom zákone. Tento človek robí to, čo dostane na Úrade vlády, aký dostane pokyn, aký dostane pokyn od obžalovaného podpredsedu parlamentu Tibora Gašpara. Rozkaz znel jasne. Zbaviť sa za každú cenu kajúcnikov, teda spolupracujúcich obvinených, ktorí hovoria pravdu, ktorí odhaľujú tie svinstvá, ktoré sa tu diali za vlády SMER-u, ktoré tu páchal Tibor Gašpar, keď bol policajný prezident. Za každú cenu potrebujú rozbiť Očistec. To je to, čo presne hovoril Robert Fico na pytliackej chate v Čifároch, keď nevedel, že ho niekto natáča, keď nevedel, že to bude zverejnené. Rozbiť Očistec, aby Tibor Gašpar mohol byť ctihodný občan, aby on mohol byť ten, ktorý sa bude tváriť, že on tu stráži spravodlivosť, že on tu stíha nezákonnosť. Človek, ktorý je obžalovaný z toho, že odovzdal políciu mafii. A Boris Susko, minister spravodlivosti, len obyčajný poštár, pretože potrebujú rozbiť tú kauzu a potrebujú, aby súd eliminoval všetkých spolupracujúcich obvinených, teda kajúcnikov. A povedal to sám dozorujúci prokurátor Bogdan Čeľovský, dozorujúci prokurátor v kauze Očistec. Kruh sa uzavrel, vážení občania. Ja viem, že mnohí občania Slovenskej republiky nevedia tie prepojenia, nerozumejú tomu celému. Ale taká je pravda, také sú fakty. Ja ti ďakujem, Gábor Grendel, že si to vysvetlil a presne pomenoval.
52. schôdza NR SR - 11.deň - A. dopoludnia
Dátum: 2026-06-10
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

Ďakujem pekne. Ja ťa chcem doplniť, Marek Krajčí, lebo ty to nepovieš, ale, keď už si tu ideme rozprávať, ako to bolo, kto za koho kope, fakt je ten, že, keď Marek Krajčí sa stal ministrom zdravotníctva, zas začal osekávať nacicané finančné skupiny na zdravotníctvo. Potom to prišlo. Články v pentiáckych médiách. Ako ho očierňovali, ako na neho poľovali, ako mu robili zle. Obrovský mediálny tlak, pretože si dovolil obhajovať zdravotníctvo pre ľudí, pretože si dovolil osekať finančné skupiny, pretože sa zaujímal o to, aby zdravotníctvo slúžilo ľuďom, aby sa tu nezarábalo na zdravotníctve. Pretože robil všetko preto, aby bola nemocnica v Rasoch postavená. Preto musel Marek Krajčí odísť, dámy a páni. Pamätáte si to? A teraz finančné skupiny tak, ako to mali pri pani poslankyni Cigánikovej na ružiach ustlané. Teraz, keď tam majú samozrejme pána ministra, ktorý vieme, ako kráľovsky ukončil záchrankový tender za 2 miliardy. Ľudia na Slovensku si čítajú a vidia tie krásne médiá, ktoré platia tí oligarchovia, ktorí ich vlastnia. A vidia, o kom tam píšu, akí sú krásni, chrumkaví, múdri, krásne oblečení. Takže ľudia na Slovensku, dámy a páni, nie sú hlúpi. A ľudia na Slovensku si vedia spočítať 2 + 2, koľko to je?
52. schôdza NR SR - 9.deň - A. dopoludnia
Dátum: 2026-06-05
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

Ďakujem pekne. Ja síce nie som právnik, ale aj obyčajný človek to pochopí. Minister spravodlivosti Boris Susko tu chce inštalovať naspäť sudcov, ktorí nemajú previerky, nechcú robiť previerky a sú to väčšinou sudcovia z čias harabinizácie. Z čias, keď Harabin mal svoje prepojenia, svojich sudcov, áno, budú to sudcovia väčšinou starší, budú to sudcovia, ktorých tam potrebuje Susko nainštalovať, lebo čo potrebuje táto vládna moc, nainštalovať tam svojich sudcov. Akonáhle rozhodujú sudcovia proti nim a súdy proti nim, tak ich spochybňujú, takže si tam potrebujú podosadzovať svojich sudcov. Toto je celé, je to len o tom. Nech občania Slovenskej republiky to vedia. A môžu sa vyhovárať, koľko chcú. A môžu tu rozprávať omáčky, koľko chcú. Pán minister spravodlivosti Susko nevedel na jednu z mojich troch otázok odpovedať, keď sme sa bavili o Občianskom zákonníku. Nevedel odpovedať na to, či to má celé preštudované a prečítané. Nevedel odpovedať na to, či sú tam chyby a či za tým stoja, či prevezme politickú zodpovednosť, ak tam tie chyby budú. A nevedel sa vyjadriť k tomu, že keby bol v opozícii a toto tuná donesie koaličný minister od nás, či by to spochybňoval, alebo či bol spokojný. A tým, že na to neodpovedal a mlčal, len dosvedčil, že nemal to naštudované, že neprevezme politickú zodpovednosť a vie, že sú tam chyby. A keby bol v opozícii, tak by tu skákal 2,20 m. A teraz sa môžete rehotať s Gašparom, koľko chcete. Bolí vás to? Lebo pravda bolí, chlapci.
52. schôdza NR SR - 9.deň - A. dopoludnia
Dátum: 2026-06-05
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

Pán poslanec Jakab, zhrnul si to veľmi dobre, lebo toto je nielen o tom občianskom zákonníku, o ktorom tuná koaliční poslanci nevedia nič a ku ktorému sa vôbec nevyjadruje minister Susko. Ale to je aj o tom, akú má dôveryhodnosť minister spravodlivosti Boris Susko a zhrnul si to veľmi dobre. Čo si budú pamätať občania Slovenskej republiky? S čím prišiel tento minister? Budú si pamätať to, že zachraňoval ich prokurátora Kováčika. Budú si pamätať, že prišiel s tým trestným zákonom, trestné kódexy, ktoré pomohli ich kamarátom, všetkým kajúcnikom, samozrejme, ktorí chcú odstrániť, lebo ich vlastní ľudia začali o tom rozprávať, ako fungovali počas vlády SMER-u a toto sa im nepáči. Budú rozprávať o tom, ako znížili trestné sadzby zlodejom, gaunerom, ľuďom, ktorí tu rozkrádajú, dlhodobo rozkrádali naše spoločné financie. Takto si budú pamätať Borisa Suska, ktorý, keď bol v opozícii, tak tu obhajoval, ako by opozícia mala mať rovnaké práva, ako by sa nemala skracovať rozprava, ako by sa nemalo používať skrátené legislatívne konanie, ale teraz, keď je minister a dejú sa tieto veci na bežiacom páse, ešte aj pri tomto občianskom zákonníku, kde mali sme mať aspoň tých 37 a pol hodiny. Tak ešte aj tu on, samozrejme, súhlasil, nech sa to skráti, nech sa to uťne, veď načo tuná budeme diskutovať. A nedajbože ešte si dovolíme pripomínať ich minulosť. Nedajbože si dovolíme pripomínať, aké tu majú prehrešky, s čím je spojený podpredseda parlamentu Gašpar, že tu rokovacie dni ubúdajú, preto, lebo on má nejaké súdy a na tých súdoch musí byť. Veľmi dobre si to zhrnul, veľmi dobre si to napovedal a ja ti garantujem, že pri tomto občianskom zákonníku, ako v tom chvate robia, budú obrovské chyby. To ešte si to užijeme.
52. schôdza NR SR - 9.deň - A. dopoludnia
Dátum: 2026-06-05
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne, pani poslankyne Mesterová. Opäť ďalšie otázky, opäť nemáme vôbec žiadne odpovede. Pán minister Susko sedí hore, potom sedí dole, potom si ťuká do mobilu, neodpovedá. Pritom sa môže prihlásiť, tiež má právo sa prihlásiť podľa nového rokovacieho poriadku a odpovedať na tie otázky, ktoré mu dávame. Koaliční poslanci sedia ako päťkorunáčky, nepovedia nič. Ja sa pýtam, že či to si robia srandu alebo to myslia vážne, alebo to berú už ten parlament len ako povinnosť, že tu musia byť a sedieť a keď im povie, keď im ukáže ich predseda hubu, ako majú hlasovať, tak budú hlasovať. Ďalšia z otázok je komisia pri Ministerstve hospodárstva, ktorá tiež dala pripomienky. Tak píše do dôvodovej správy. Komisia žiada uviesť do dôvodovej správy, do vyjadrenia ku vplyvom nasledovné. Stála pracovná komisia na posudzovanie vplyvov vydáva nesúhlasné stanovisko z dôvodu, že sedemdňový proces neumožnil komplexné posúdenie rozsiahleho návrhu a preto sa vyjadruje iba k zjavne problematickým častiam. Komisia poukazuje na absenciu širšej diskusie, nedostatočné konzultácie s podnikateľmi a rezortmi a upozorňuje, že rozsah vykonaných analýz nezodpovedá významu navrhovaných zmien. No ďalšia z vecí alebo ďalší zo súborov nielen právnikov, advokátov, legislatívcov, notárov, ale aj podnikatelia sa pýtajú, aké to bude mať vplyv? Nedostávajú odpovede na otázky. Hovoria, že tam absentuje diskusia. Dnes nie je prijatých vyše 800 zásadných pripomienok. To nie sú srandy, pán minister Susko. Ja viem, že vy ste si povedali vzadu v Smere, že dobre, však skrátime, rýchlo to prejde, neboj sa, všetko bude OK a pôjde karavana, ide ďalej. A to nie sú srandy. To je Občiansky zákonník, ktorý meníte po 60 rokoch.
52. schôdza NR SR - 9.deň - A. dopoludnia
Dátum: 2026-06-05
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne, pán poslanec Horecký. Ja som nepovedal, že máte nejakú dohodu. Ja len hovorím, že kolegovia alebo tu váš kolega povedal, že to bola vaša požiadavka, aby to nebolo súčasťou a ja, ako čítam poslancov a vládnych predstaviteľov strany SMER. Viem, že oni sa vás snažia ako keby zlákať na to, že vám vyhovejú v niečom a potom oni očakávajú, že im za niečo zahlasujete. Neviem. Ja len dedukujem alebo šípim to, lebo vidím, viem, ako oni fungujú a ja by som si na takéto veci dával pozor, lebo už, keď mne smerák vyjde v niečom v ústrety, tak to si na to treba dávať veľký pozor. No ale tu vám chcem, ja vám nechcem teda vás spochybňovať v tom zákone o rodine. Ja tiež súhlasím, že zákon o rodine je fajn a stotožňujem sa s ním, ale podľa mňa je tam viacej vecí, ktoré, keď sa logicky len zamyslím nad tým, že po 60 rokoch celý Občiansky zákonník sa v podstate prekopal. Bolo tam, je tam viac ako alebo takmer 2000 paragrafov, bolo tam 4000 pripomienok a tak ďalej a teraz si pozerám, že čo všetko obsahoval rodinné právo. Manželstvo, rozvod manželstva, vzťahy medzi rodičmi, deťmi, starostlivosť o maloleté deti, vyživovacia povinnosť, výživné, náhradná rodinná starostlivosť, ochrana maloletých osôb, ktoré potrebujú zastúpenie. Majetkové vzťahy v rodine, tak len sa tak zamýšľam logicky, že či tam tiež nie je potrebné robiť možno nejaké zmeny, úpravy, či sa už niečo po tých 60 rokoch nezmenilo. Ja viem, že niektoré veci v zákone o rodine boli menené medzičasom, ale či sa tiež na to netreba pozrieť komplexne. A pozerám sa na krajiny, ktoré viem, že v niektorých veciach majú veľmi podobné zákony s nami, respektíve vychádzame možno aj z ich takých základných zákonov a boli sme napríklad dlho s Českou republikou, takže neberte to ako útok.
52. schôdza NR SR - 9.deň - A. dopoludnia
Dátum: 2026-06-05
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

Ďakujem pekne kolegom za faktické poznámky. Samozrejme, chcem sa aj vyjadriť k tomu rodinnému právu, si myslím, že keď je v Rakúsku, v Nemecku, v Česku, čo sú krajiny, ktoré sú nám najbližšie, keď je rodinné právo súčasťou Občianskeho zákonníka, nevidím dôvod, prečo by to nemalo byť aj na Slovensku. A to, že teraz niektoré veci možno v tom zákone, s niektorými vecami súhlasíme a páčia sa nám, to je v poriadku, ale to neznamená, že nemá prejsť celou tou transformáciou, respektíve doplnením, rekodifikáciou, akokoľvek to nazveme, aj to rodinné právo, lebo to nie je len rodinné právo alebo nie je len o zákone o rodine, o tom, že muž je muž a žena je žena a manželstvo je medzi mužom a ženou. Čiže? Tu trošku poviem, že začínam šípiť, že tu nejaké dohody vznikajú so Smerom. S kolegom z KDH, dával by som si na to veľký pozor, lebo smeráci zneužijú všetko a oni vedia, na akú udičku vás chytiť, kolegovia. A potom tam môžu v iných veciach, v tom Občianskom zákonníku, prejsť také veci, že sa budeme všetci chytať za hlavu. Čiže nenechajte sa nachytať na to, že oni vám sľúbili, že teraz rodinu vyhodia a že všetko bude OK. Sústreďme sa na podstatu. Skrátili nám ako opozícii rozpravu. Keď sa neboja, keď si za tým stoja, mali nám nechať aspoň tých 37,5 hodiny, ako si to schválili v tom novom rokovacom poriadku. To, že tu chcú niečo zase skracovať, že nám berú práva, že chcú, aby jeden poslanec mal nárok na 5 minút na vystúpenie. Ja už týchto smerákov poznám a na základe praxe, ako oni fungujú, viem, že tam budú nejaké kulehy, respektíve sú tam veci, o ktorých sa budeme dozvedieť, keď to bude schválené a keď všetci budeme pozerať, čo sa vlastne stalo.
52. schôdza NR SR - 9.deň - A. dopoludnia
Dátum: 2026-06-05
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

Ďakujem pekne. Pani poslankyňa Plaváková, myslím si, že ste to celkom dobre zhrnuli a je tu fakt veľmi veľa otázok, na ktoré by mal odpovedať minister spravodlivosti pán Susko. Určite takýto objem, takýto objemný zákon ja si nepamätám, že by bol v Národnej rade niekedy predstavený. Keď sa bavíme fakt, že okolo 2000 paragrafov, keď sa bavíme o tom, že len MPK prišlo 4000 pripomienok, z toho 800 zásadných nebolo zapracovaných. Veľa poslancov som počul, ale aj právnikov, ktorí sa vyjadrovali, že nie je fyzicky možné si to ani celé naštudovať. A do toho sa bavíme, že laická verejnosť, ako ste hovorili, nemala šancu sa s tým nejakým spôsobom oboznámiť. Žiadna kampaň, ja neregistrujem žiadne weby, žiadne vysvetľovacie konferencie alebo čokoľvek, čo by možno pripravilo ľudí na to, že taká obrovská zmena sa tu ide diať. Všetko to nasvedčuje tomu, že je to klasický scenár tejto vlády a hovorí to o tom, že im je absolútne jedno, čo si o tom myslia ľudia. Je im absolútne jedno, čo si o tom myslia poslanci Národnej rady. Proste rozkaz znel jasne, čím skôr nech to preletí cez ten parlament. A ešte si poslanci Národnej rady dovolili v predchádzajúcich zákonoch sa vyjadrovať, dovolili si vystupovať a hovoriť svoje názory, tak preto sekli rozpravu na polovicu, respektíve na 12,5 hodiny. Z toho znamená, že 6 hodín bude mať opozícia. Ja sa pýtam pána Suska, ktorý tu v opozícii, keď bol, tak bol zástanca tých odborných vecí a domáhal sa toho, aby opozícia mala veľa času, že či toto je podľa neho správne. Pán
52. schôdza NR SR - 6.deň - B. popoludní
Dátum: 2026-06-02
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

Ďakujem pekne za vystúpenie, pani poslankyňa Mesterová. Ono na jednej strane by to bolo aj vtipné a mohli by sme sa aj zasmiať nad tým všetkým, nad tými kolotočmi a nad tým, koho si oni pozvali do tej spolupráce a tá cukrová vata, kto vie, čo všetko v tej cukrovej vate je, keď to robí Ren Rendi, ale toto je fakt vážna vec. Toto je fakt vážna vec, drahí kolegovia. Pravdepodobne sa tu všetci v tejto snemovni zhodneme na tom, že človek, ktorý propaguje hazard, alkohol, spieva o tom, spieva o tom dokonca na tých akciách, ktoré by mali pôsobiť preventívne na deti, tak každý v tejto snemovni povie, že ten človek tam nemá čo robiť. Už to, už to potvrdzujú poslanci za SMER. Michal Bartek aka Kraken HLAS-u povie, že všetko povie, len sa Akciách, ktoré by mali pôsobiť preventívne na deti, tak každý v tejto snemovni povie, že ten človek tam nemá čo robiť. Už to potvrdzujú aj poslanci za SMER. Michal Bartek, alias kraken HLAS-u, povie, že všetko povie, len sa nevyjadrí k tomu rendy rendymu. To znamená, že on tiež nesúhlasí s tým človekom. A teraz ja sa pýtam, my by sme tu nemuseli tráviť toľko veľa času a rozprávať vám o tom a vysvetľovať vám, aký je to nezmysel, keby tu vystúpil pán minister Košúta Ešto, ktorý tu chodí celý deň, nechcem povedať kto, len nesedí na tom mieste, kde by mal sedieť, a keby povedal, že Rene Rendy na žiadnej z týchto akcií už nebude vystupovať a všetky peniaze, ktoré dostal, sa mu vrátia. Sa vrátia štátu. Toto by stačilo, keby to tu povedal minister vnútra, a tá debata by tu nemusela byť. A ešte keby sa ospravedlnil za to, že vôbec takéhoto človeka vybrali. Pretože po prvé, takýto človek pôsobí úplne opačne na tie deti. Ešte dobre, že ste tam nerozdávali maličké fľaštičky, také pre detičky, vodečky a borovičky. Na druhej strane to pôsobí, že je to len splatenie toho, že robil a jeho partnerka robila reklamu Pellegrinimu vo voľbách. Pán poslanec Pročko.
52. schôdza NR SR - 6.deň - B. popoludní
Dátum: 2026-06-02
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

Takže v hlave dostali pokyn. Vypustite krakena. A vypustili ho. Mladého ambiciózneho zväzáka Michala Bartka, ktorý, kebyže žijeme za komunizmu, garantujem vám, že predseda SZM-ákov by bol už päť rokov tento chlapec. Ale poďme naňho, pán Bartek. Vy tu rozprávate o nejakých rozkrádačkách, pán Bartek. Vy tu hovoríte o nejakých firmičkách z Trnavy. Dajte, prosím vás, podajte trestné oznámenie. Povedzte, aké firmičky, povedzte, koľko sa ukradlo. Povedzte, kto to ukradol. Nevymýšľajte si, že ja som tu rozprával niečo na pani Kolíkovú v takomto znení. Prosím vás, nevymýšľajte si. Ďalšia vec. Keby ste vedeli, ako fungujú niektoré firmy a dodávatelia, a zjavne to neviete alebo nechcete vedieť, ale pre občanov Slovenskej republiky to vysvetlím. Keďže firma, ktorá dodávala testy, mala výhradné zastúpenie, firma konkrétne z Trnavy. A priamo sa to nedalo z Južnej Kórey kupovať, tak výrobca z Južnej Kórey povedal: "Oslovte priamo firmu, ktorá má výhradné zastúpenie a tá firma sídli v Trnave." Takže preto sa kupovali testy z Trnavy. A teraz, pán Bartek, vašou logikou. Keď firma z Nového Mesta nad Váhom, odkiaľ ste vy, niečo kupuje od štátu alebo predáva štátu, to teraz mám vyčítať vám, že vy ste z Nového Mesta nad Váhom a že to je vaša firmička? Veď sa spamätajte z tohto sna. Takéto táraflátky o tom, že Matovič má pol Trnavy, takéto táraflátky, že sa zarábalo na nejakých testoch, že sa robili kšefty, to si nechajte pre svojich kolegov z HLAS-u, lebo vieme, ako vy fungujete v strane. Nič iné, len kšefty. A ja sa pýtam, ako dopadlo tých 9,9 milióna €, ktoré mal dostať váš asistent od pána Kmeca? Ako to dopadlo? Takéto taľafatky, že sa zarábalo na nejakých testoch, že sa robili kšefty, si nechajte pre svojich kolegov z HLAS-u, lebo vieme, ako vy fungujete v strane HLAS. Nič iné, len kšefty. A ja sa pýtam, ako dopadlo tých 9,9 milióna €, ktoré mal dostať váš asistent od pána Kmeca. Ako to dopadlo? Toto vysvetlite ľuďom.
52. schôdza NR SR - 6.deň - B. popoludní
Dátum: 2026-06-02
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

Remišová, za tvoje vystúpenie a za poukazovanie, v akom absurdistane sa nachádza tento štát. Pod vedením Roberta Fica minister ako je Šuta je čo? Poslancov, ktorí v podstate tuná, len torzo z nich chodí do roboty počas pracovného dňa, tu prinášajú zákony. Kde sa vysmievajú všetkým ľuďom, organizáciám, ktoré sa snažia bojovať proti kriminalite, bojovať proti drogám, proti závislosti. Oni bez hanby proste takýmto spôsobom zapájajú do programov ľudí, ktorí propagujú alkohol, ktorí propagujú hazard, ktorí propagujú závislosti. Takýmto ľuďom dávajú 5000 € za polhodinové vystúpenie. Už aj koaličné poslankyne zo SMER-u a poslanci zo SMER-u sa ozvali, že toto je neprijateľné. Ale vy sa smejete. Pán predseda SNS, najstaršej kresťanskej strany, sa smeje z toho. Pán minister vnútra namiesto toho, aby rešpektoval predsedajúceho a sedel na mieste, ktorému patrí, ktorému prináleží v mieste navrhovateľa, tak on si sedí hore, pozerá sa do mobilčeku, pozerá si, koľko mu tam dávajú vyrehotaných smajlíkov na jeho trápne videjká a rozpráva sa, celý čas sa rozpráva so svojimi poslancami, absolútne ignoruje nejakú Národnú radu, nejaké pravidlá, nejaký etický kódex, nejaké nejaké nové rokovacie poriadky, ktoré si tu poschvaľovali a vysmievajú sa ľuďom do tváre. Vedzte, páni z koalície, že ľudia toto vidia. Že vy sa neschováte pred ním ani pod tým balkónom, pán minister, ani pri vašom poslancovi, s ktorým sa rehoce a smejete celý čas. Ľudia to vidia.
52. schôdza NR SR - 6.deň - A. dopoludnia
Dátum: 2026-06-02
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

Na upozornenie tohto problému a je potrebné to povedať všetkým občanom Slovenskej republiky, všetkým primátorom, starostom, ktorí majú problém vo svojej obci, vo svojom meste, že im tam možno na niektorých úsekoch jazdia tí šoféri vysokou rýchlosťou a práve by potrebovali mať ten stacionárny radar. Pamätáte si ešte, ako pred dvoma rokmi Šutaj Eštok sľuboval na tlačovkách, ako on zabezpečí tie stacionárne radary, kamery všetko bude tip-top. Doteraz to nie je a opäť sa vyhovára na Úrad pre verejné obstarávanie, neviem na možno na Radičovú, na Dzurindu alebo na kohokoľvek, nie sú títo ľudia schopní prísť so žiadnym poriadnym riešením a tu sa ešte si hovoria o sebe, že je HLAS strana regiónov. Keď starostovia, primátori potrebujú pomoc, keď potrebujú, aby im dali financie, o ktorých sľubovali pred voľbami, že oni sa o obce, mestá postarajú. Keď tu všade vyhlasujú na tlačovkách, vo videách, na predvolebných mítingoch, ako oni sa starajú o mestá a obce a tu konkrétne mohli pomôcť starostom, primátorom, mestským policajtom, tak oni si proste pre nejaké svoje kšefty a vydieračky povedia, že nie. Len, aby sa udržali pri moci, len, aby mali naďalej kšefty, len, aby ďalej karavana išla. Ako sa môžete pozrieť ľuďom do očí, poslanci zo strany HLAS? Ako sa môžete ísť vystatovať a chváliť sa a chodiť na ZMOS? Stretávať sa s tými starostami, primátormi, veď to je jedna veľká fraška a hanba, z vašej strany hanba, lebo samosprávam, obciam, mestám ste nepomohli nijako, nijako, nula bodov. A práve preto vám idú tie percentá dole. Práve preto budete mať problém sa dostať do ďalšieho parlamentu. Pán poslanec Janško, nech sa páči.
52. schôdza NR SR - 6.deň - A. dopoludnia
Dátum: 2026-06-02
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne, pani poslankyňa Števulová, za vaše vystúpenie a súhlasím s tým, že tento zákon nerieši reálne problémy ľudí na Slovensku. Nerieši to, čo sľubovali vládni politici Smeru, Hlasu, SNS pred voľbami. Aj od poslancov strany Smer a Hlas je jasne počuť, že oni ani to nechcú, len chcú, aby bol pokoj v koalícii. Každý príčetný človek vie, že nepotrebujú ľudia, aby poslanci Národnej rady, tobôž Peter Pellegrini so svojím celým ansámblom, so svojou ochrankou, so štátnym špeciálom, by prilietal a oddával snúbencov. Veď to je normálne na hlavu celé postavené. Teraz si predstavte, že vy tam budete chodiť otravovať tých ľudí na tie svadby. Veď to je papalášizmus non plus ultra. Preto vás vyzývam ešte raz, kolegovia, aby ste za tento zákon nezahlasovali, lebo je to nezmysel. Budú sa tak, ako povedala pani poslankyňa, zbytočne míňať peniaze, nie vaše, ale daňových poplatníkov, lebo keby ste schválili ten pozmeňovač, ktorý predložil môj kolega poslanec Jakab, že každý z vás, ktorí budete oddávať snúbencov, tak musíte prispieť aspoň 500 €, tak by to trošku dávalo zmysel, lebo by ste si to rozmysleli trikrát. Ale toto, že tu bude Pellegrini lietať lietadlom, cestovať cez celé Slovensko hore-dole, len aby niekoho zosobášil. Len preto bude chodiť so svojou kolónou, o to viac sa bude musieť chodiť strihať k barberovi, aby vyzeral dobre na tých fotkách. Veď to je úplný nezmysel, je to choré a vyzývam vás ešte raz, nehlasujte za tieto hlúposti a nezmyselné veci. Ďakujem veľmi pekne.